**ПРАТЕНИЧКО ПРАШАЊЕ**

од пратеникот Јован Лазарев поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Почитуван министре, во последните 5-6 години, значи во минати мандати имаше една неуспешна реформа на полето на детската стоматологија. Со таа неуспешна реформа бројот на заболеми заби од кариес се зголеми десеттократно. Со вашето доаѓање на оваа функција вие презедовте одреден мерки и напори за подобрување на заштита на забите кај децата. И една од тие мерки деновиве стартуваше, тоа е флурирањето на млекото, со цел да се заштитат забите на децата во претшколската возраст во детските градинки.

Прашањето е, какви ефекти очекувате од оваа програма. Дали планирате оваа програма да ја проширите и за децата од училишна возраст.

Трето потпрашање, што понатаму планирате со развојот на детската стоматологија?

Јас би го замолил министерот за вторио дел од прашањето ако има некаков одговор што понатму ќе бие со развојот на детската стоматологија со оглед дека со онаа несреќна реформа фактички детските стоматолози престанаа да работат, не поправаа заби веќе, машините не функционираат, немаат средства за работа. дали Министерството планира да профункционира детската стоматологија во оној обем како што функционираше пред 5-6 години?